‫- סדרה מקורית של NETFLIX -‬
‫כולם מוכנים?‬ ‫-מוכנים, אדוני.‬
‫כן, מהר.‬
‫המפעיל מוכן.‬
‫בסדר.‬
‫- קייפטאון, דרום אפריקה‬ ‫1947 -‬
‫שקט מוחלט, כולם.‬
‫להפעיל הקלטה.‬
‫מקליט.‬
‫מוכנה, הוד מעלתך?‬
‫חמש,‬
‫ארבע,‬
‫שלוש,‬
‫שתיים,‬
‫אחת,‬
‫ו…‬
‫היום,‬
‫ביום הולדתי ה-21,‬
‫אני מברכת על ההזדמנות‬
‫לשאת דבריי לאזרחי חבר העמים הבריטי ‬ ‫והאימפריה כולה,‬
‫בכל מקום בו יתגוררו,‬
‫ללא הבדל גזע,‬
‫או השפה בה ידברו.‬
‫כשאני מדברת אליכם היום מקייפטאון,‬
‫אני נמצאת במרחק 9,600 ק"מ ממולדתי.‬
‫אבל איני רחוקה 9,600 ק"מ מביתי.‬
‫זו הזכות בהשתייכות לחבר העמים העולמי.‬
‫ישנם בתים בהם נוכל להתארח בכל יבשת בעולם.‬
‫לפני שאתבגר עוד,‬
‫אני מקווה להכיר רבים מהם.‬
‫אומנם, אשמח להכיר את כל נתיניו של אבי,‬ ‫מהזקן ועד הצעיר שבהם,‬
‫אך היום מחשבתי נתונה לגברים ולנשים הצעירות‬ ‫שנולדו באותו הזמן כמוני, בערך,‬
‫וכמוני, התבגרו בשנים הנוראות ורבות התהילה‬ ‫של מלחמת העולם השנייה.‬
‫האם אתם, הצעירים במשפחת העמים הבריטית,‬
‫תרשו לי לדבר ביום הולדתי כנציגתכם?‬
‫כעת, כשאנו מגיעים לפרקנו כגברים וכנשים,‬
‫ודאי נהיה מאושרים לחשוב,‬
‫שנהיה מסוגלים להסיר חלק מהנטל מעל אבותינו,‬
‫שנלחמו ועבדו וסבלו כדי להגן על ילדותנו.‬
‫לדור הזה,‬
‫אני אומרת כי אין לנו לחוש בצילה של החרדה‬ ‫ושל הקשיים שהמלחמה הותירה מאחוריה,‬
‫בכל אומה מחבר העמים.‬
‫אנו יודעים שזה המחיר ששילמנו בשמחה,‬
‫עבור הכבוד שנחלנו לבדנו לפני שבע שנים,‬
‫בהגנתנו על החירות בעולם.‬
‫אם נצעד קדימה כולנו, תוך אמונה עזה,‬
‫באומץ ובלב שלם,‬
‫נוכל להפוך את חבר העמים העתיק הזה,‬
‫אותו כולנו אוהבים כל כך,‬
‫לדבר גדול אף יותר.‬
‫חופשי יותר, משגשג יותר,‬
‫שמח יותר,‬
‫ובעל השפעה חיובית גדולה יותר בעולם,‬
‫יותר מכפי שהיה בימי התהילה של אבותינו.‬
‫קבלו בבקשה את מרגרט רוברטס.‬
‫כדי להשיג זאת…‬
‫- מרגרט רוברטס -‬
‫עלינו לתת לא פחות ממה שאבי, המלך ג'ורג',‬ ‫המנהיג הראשון של חבר העמים, כינה בשם…‬
‫- איגוד השמרנים, אוניברסיטת אוקספורד -‬
‫"כל כולנו".‬
‫ערב טוב.‬
‫יש סיסמה אותה אימצו רבים מאבותיי.‬
‫סיסמה נעלה.‬
‫"אני משרת."‬
‫ארצה להתחייב כך כעת.‬
‫זה פשוט מאוד.‬
‫ולחייך!‬
‫אני מכריזה קבל עם ועדה,‬
‫שכל חיי,‬
‫יהיו אלה חיים ארוכים או קצרים,‬
‫יוקדשו לשירותכם…‬
‫ולשירות משפחת האימפריה הגדולה הזו,‬
‫אליה משתייכים כולנו.‬
‫יהא אלוהים עזרי בהגשמת שבועתי זו,‬
‫ומי ייתן שהאל יברך את כולכם,‬
‫המוכנים לחלוק שבועה זו.‬
‫תודה, גבירתי.‬ ‫-תודה.‬
‫"הייתה זו ההפכפכות של אורידיקה,‬
‫אלא שאני הייתי אריסטיאוס,‬
‫המכוון אותה אל הנחש…‬
‫'מלאכי, מלאכי'…‬
‫פעמיים היא קראה בשמי,‬
‫ופעמיים רמזה לי בתנועת יד, מעלעלת באצבעה…‬
‫עמדתי בחשכה. היא הייתה באור.‬
‫ועדיין, אני הייתי היממה‬
‫והיא, הדמדומים,‬
‫אם… אבחנה פעוטה כזו נוגעת לעניין.‬
‫כוכב השחר הפציע.‬
‫האי היה מוקף ים סוער.‬
‫הבטתי בה שוב.‬
‫עורה, שהבהיק באור הנוגה,‬
‫נדמה לעור דג מתוח.‬
‫היא נתנה בי מבט אחד אחרון,‬
‫ואז צעדה,‬
‫וצנחה מטה אל הצמחייה העבותה,‬
‫מטה, אל מי האיים היוניים…‬
‫מותך הוא חיי.‬
‫סוף."‬
‫בחיי! כתבת את "מלחמה ושלום" שלך.‬
‫"יוליסס", בבקשה.‬
‫- גלגל איקסיון: קינה‬ ‫מאת מייקל שיי -‬
‫אפנה… שנה מהחיים.‬
‫מה?‬ ‫-סתם צחקתי.‬
‫אקרא את זה עד לסוף השבוע הבא.‬
‫זה אדיב מאוד מצידך.‬ ‫-ומייקל, בראבו!‬
‫שמרי את הברכות עד לאחר הקריאה.‬
‫מגיעות לך ברכות,‬
‫על שהצלחת לסחוב את זה במדרגות. שוב צחקתי.‬
‫טוב…‬
‫אני מצפה…‬
‫לשמוע ממך.‬
‫מונית!‬
‫לארמון בקינגהאם, בבקשה.‬ ‫-בבקשה, אדוני.‬
‫- בלומסברי, לונדון‬ ‫1985 -‬
‫יופי. תשאיר את זה על השולחן שלי.‬
‫בוקר טוב, ג'יימס.‬ ‫-בוקר טוב, אדוני.‬
‫בוקר טוב, מייקל.‬ ‫-שרה.‬
‫סליחה על ההטרדה,‬
‫אבל העיתון "טודיי" מבקש אישור לסוד גלוי,‬ ‫שככל הנראה מסתובב בחוגי ממשל חבר העמים,‬
‫לפיו המלכה מתוסכלת עמוקות מתאצ'ר,‬
‫שמסרבת לגבות סנקציות כנגד ממשל האפרטהייד‬ ‫בדרום אפריקה.‬
‫תסכול שעלול לפגוע ביחסיה עם ראשת הממשלה,‬ ‫אותה המלכה רואה כאחראית באופן אישי,‬
‫והם רוצים שאתה, כמזכיר העיתונות בארמון, ‬ ‫תגיב.‬
‫את יודעת שאין טעם לפנות אליי בשטויות כאלה,‬ ‫שרה.‬
‫ב-33 שנות מלכותה,‬
‫המלכה נמנעה להביע את דעתה על ראשי הממשלה,‬ ‫לחיוב או לשלילה, והיא לעולם לא תעשה זאת.‬
‫נייטרליות פוליטית ותמיכה בראשי ממשלתה,‬ ‫מהווים את יסוד אמונתה.‬
‫וכולנו יודעים שהמלכה…‬
‫קנאית לאמונתה.‬
‫…השימוש באלימות, שהפך לדבר שבשגרה.‬
‫גז מדמיע, ולאחריו, כדורי גומי‬
‫ואז קליעי ציד ציפורים.‬
‫עברו כמעט ארבעה עשורים…‬
‫- שחררו את מנדלה -‬
‫מאז שיטת האפליה הגזעית המכונה "אפרטהייד",‬ ‫הפכה למדיניות רשמית בדרום אפריקה.‬
‫הדיכוי הברוטלי הנוכחי של מפגינים שחורים‬ ‫בידי כוחות הממשלה,‬
‫מעורר זעם בקהילה הבין-לאומית.‬
‫המצב הולך ומחמיר, גבירתי.‬
‫משטרת דרא"פ נוקטת באינספור מעשי אלימות‬ ‫כנגד אזרחים. כידוע לך,‬
‫לדעתנו, הדרך היחידה לעצירת הזוועות הללו,‬ ‫היא באמצעות לחץ כלכלי מתמשך.‬
‫ארבעים ושמונה מדינות חבר העמים הבריטי,‬ ‫מחויבות למדיניות סנקציות כנגד פרטוריה,‬
‫כדי לנסות ולמוטט את משטר האפרטהייד.‬
‫אבל, כפי שהוד מלכותה יודעת,‬
‫כדי ליישם את הסנקציות האלה,‬
‫דרושה הסכמה פה אחד,‬
‫ומדינה אחת עודנה מתנגדת.‬
‫הממלכה המאוחדת.‬
‫גברת תאצ'ר עודנה מתנגדת.‬
‫תהיה לי הזדמנות לדון בנושא עם גברת תאצ'ר,‬ ‫בארבע עיניים.‬
‫בפסגה הקרובה של ראשי ממשל חבר העמים הבריטי‬ ‫באיי בהאמה.‬
‫חבר העמים הבריטי.‬
‫איזה בזבוז זמן מגוחך.‬
‫איזה ארגון מגוחך.‬
‫גרוע מכך. הוא מעליב מבחינה מוסרית.‬
‫למה לתת למלכתנו להתרועע עם מדינות כאוגנדה,‬
‫מלאווי, ניגריה, סווזילנד…‬
‫מדינות בלתי יציבות.‬
‫דיקטטורות בלתי יציבות,‬
‫הידועות בהפרה מזעזעת של זכויות אדם.‬
‫ואנו קוראים למדינות אלה "משפחה"!‬ ‫-כן.‬
‫בכל מקרה,‬
‫היא ביקשה שיחה פרטית ביאכטה המלכותית.‬
‫בארמון כינו זאת, "שיחה כנה על עתיד יחסינו‬ ‫עם דרום אפריקה."‬
‫נו, באמת!‬
‫אתן לה שיחה כנה על איך שלא לבזבז את זמני.‬
‫אני מצטערת על הביצים, חבר'ה.‬
‫טוב. מי רוצה קדגרי?‬
‫בישלתי מנות מוצלחות יותר, לצערי.‬
‫לארוחת הערב, שמלת שיפון בגוון שמשי…‬ ‫-בבקשה.‬
‫כדי להזכיר את הצבע הצהוב בדגל חבר העמים.‬ ‫-טעים!‬
‫ומכבנה שנתן לך המלך אוטומפואו אופוקו וורה.‬
‫זה קיפוד?‬
‫סמל לאומץ ועוצמה בתרבות האשנטי.‬
‫אין ספק שנזדקק לזה.‬
‫מה זה?‬ ‫-פסגת ה-CHOGM.‬
‫כמובן.‬
‫על שם מה זכיתי בכבוד?‬
‫הגעתי לספר לך שאבקש מאדוארד להיות שושביני.‬
‫לא מצ'רלס?‬
‫לא.‬
‫טוב, תזכה לכמה הרמות גבה.‬ ‫-יופי!‬
‫אני רוצה שיכיר את התחושה המגמדת של…‬
‫תפקיד משנה פעוט,‬
‫משום שלדעתי, כך הוא תופס את עתיד המלוכה.‬
‫את, הוא וקשר הדם היקר שלו. לעזאזל עם השאר.‬
‫טיפש קנאי וחסר ביטחון.‬
‫במה הוא מקנא?‬
‫בי! הוא תמיד קינא בי.‬
‫אנדרו.‬
‫הוא מקנא בי ובך,‬
‫ב…‬
‫קרבה שלנו.‬
‫בעובדה שלחמתי במלחמה אמיתית,‬
‫וזכיתי במדליות אמיתיות.‬
‫ובכך שאני מאושר עם אהובתי ופופולרי יותר.‬
‫ו… כמו עוד אחים קטנים שאוכל להזכיר,‬
‫ברור שאהיה מוצלח בזה יותר ממנו.‬ ‫-במה?‬
‫כיורש העצר.‬
‫אני רק רוצה שכולכם תהיו מאושרים.‬
‫שתי משפחות יקרות לליבי.‬
‫משפחתי שלי ומשפחת חבר העמים הבריטי.‬
‫ושמירה על אחדות המשפחות האלה היא כל חיי.‬ ‫ועכשיו כדאי שאמשיך.‬
‫אימא.‬
‫לארוחת הבוקר הרשמית…‬
‫שמלה בגוון כחול חיוור ורקמת זהב.‬
‫שרה!‬ ‫-הן יהלמו מאוד את מחרוזת היהלומים,‬
‫מתנת אזרחי דרא"פ, לרגל יום הולדתך ה-21.‬
‫נהדר.‬
‫אמרתי לה. זה מקובל עליה. זה יהיה אדוארד.‬
‫טוב, ידעת את זה.‬
‫קדימה, נלך.‬
‫הוד מלכותך.‬
‫כללתי גם את המשפט הזה.‬
‫זה לא נחוץ, בעיניי.‬
‫אהבתי את הגרסה הקודמת.‬ ‫-נשנה זאת שוב.‬
‫הוד מלכותך. תודה שבאת.‬
‫תודה רבה. הם נהדרים. תודה רבה.‬
‫אלה מכם שמכירים אותי,‬
‫יודעים שחבר העמים הוא משפחתי השנייה,‬
‫כפי שהיה הדבר לאבי המנוח,‬
‫המלך ג'ורג' השישי.‬
‫תמיד ישנם מתחים בין אומות.‬
‫השלום העולמי הינו שברירי.‬
‫אך אני מאמינה שאיחוד זה מאפשר לנו דבר נדיר‬ ‫ויקר ערך.‬
‫היכולת לחגוג את ההבדלים בינינו.‬
‫את היכולת להעדיף פשרה על סכסוך.‬
‫ואת האפשרות למצוא דרך לגשר על פערים,‬
‫למען השלום והרצון הטוב.‬
‫תודה.‬
‫אני מקנאה בך.‬
‫משמר, דום!‬
‫ראשת הממשלה.‬
‫ראשת הממשלה, הוד מלכותך.‬
‫הוד מלכותך.‬
‫נחמד מצידך שבאת. לא אעכב אותך זמן רב.‬
‫קיוויתי שנוכל לדון בקצרה בדרא"פ.‬
‫גבירתי.‬
‫כולי תקווה,‬
‫שבריטניה תצטרף לשאר חברות חבר העמים,‬
‫ותטיל סנקציות על משטר האפרטהייד,‬
‫משטר שאין לו מקום בעולם המודרני.‬ ‫-הבה נהיה ברורות בנושא.‬
‫לא נוכל להשיג דבר באמצעות סנקציות.‬
‫באמת? להבנתי, הן ימוטטו את הממשלה בדרא"פ.‬
‫הן גם ימוטטו אותנו. אנו סוחרים עם דרא"פ‬ ‫בהיקף של שלושה מיליארד ליש"ט בשנה.‬
‫חשבתי שנבחן את הדבר מנקודת המבט של דרא"פ.‬ ‫-כך אני עושה, גבירתי.‬
‫כלכלת דרא"פ מנודה גם כך.‬
‫אבל תושביה השחורים של דרא"פ רוצים סנקציות,‬ ‫האם לא נשמע להם?‬
‫השחורים בדרא"פ לא רוצים לרשת שממה.‬
‫הם ירצו, אם ירגישו שזו השממה שלהם.‬
‫נשיא זמביה, קאונדה, יאשר זאת.‬
‫ראש ממשלה בריטי לא ייוועד עם דיקטטורים.‬
‫אבל זו חובתו של המלך,‬
‫אם המדינה משתייכת לחבר העמים הבריטי.‬
‫כן.‬
‫חבר העמים.‬
‫כן, חבר העמים.‬
‫אני מבינה שעבור משפחתך,‬
‫השינוי שעוברת אומה זו,‬
‫שהפכה מאימפריה לשחקנית משנה בזירה העולמית,‬
‫מהווה הלם גדול יותר עבורך מאשר לנו.‬
‫אך לדעתי, חבר העמים לא יפצה על כך.‬
‫יש דרכים בהן בריטניה תוכל לשוב לגדולתה,‬
‫והדבר יקרה באמצעות כלכלה איתנה,‬
‫ולא בהתרועעות עם מנהיגי שבטים בלתי מהימנים‬ ‫בתלבושות משונות.‬
‫אך אין זו מהותי שלי, ראשת הממשלה?‬
‫מנהיגת שבטים בתלבושת משונה?‬
‫ודאי שלא.‬
‫את עומדת בראש מונרכיה חוקתית מפותחת,‬
‫אשר נוסדה עוד בימי ויליאם הכובש.‬
‫אין מה להשוות בכלל.‬
‫כאן אנחנו לא מסכימות.‬
‫הביני, אני מחשיבה את עצמי כשווה להם בדיוק.‬
‫עבורי, גאנה, זמביה, מלאווי,‬
‫אלה מדינות ריבוניות בעלות היסטוריה מפוארת.‬
‫מובן לי שככל הנראה, את לא רואה זאת כמוני.‬ ‫עבורך, חבר העמים מהווה סוג של הסחה,‬
‫בזבוז זמן.‬
‫אבל בדרכים רבות, השקעתי בגוף זה את חיי.‬
‫כך התחייבתי לפני 40 שנה.‬
‫ברדיו?‬
‫"משפחת האימפריה הגדולה…"‬
‫אני זוכרת שהאזנתי לשידור,‬
‫בזמן לימודיי באוקספורד.‬
‫אבל לא נוכל לתת לערכי העבר‬
‫להסיט אותנו מהמציאות בהווה,‬
‫ובייחוד כשמדובר באינטרסים כלכליים בריטיים.‬
‫מנוסחת כעת הצהרה של 48 מדינות חבר העמים,‬
‫המגנה את המשטר בדרא"פ‬
‫וממליצה על סנקציות קשות יותר.‬
‫המדינות רוצות…‬
‫אני רוצה שתחתמי על הצהרה זו.‬
‫אני בטוחה שזה לא המצב…‬
‫אבל זה נשמע לי כמו פקודה.‬
‫ראי זאת כשאלה.‬
‫האווירה השמחה בפתיחת פסגת חבר העמים הבריטי‬ ‫בנסאו, הידועה בכינוי CHOGM,‬
‫לא הרשימה איש.‬
‫בתוך שעה, דרא"פ עלתה לדיון‬
‫וראש ממשלת הודו הביע את עמדתו בבירור.‬
‫איך היה?‬
‫הפגישה שלי עם המלכה? זה היה מתוח.‬
‫למרות שאני מוכרחה לומר שאהבתי את האונייה.‬
‫יאכטה.‬
‫זו לא יאכטה.‬
‫זו אונייה גדולה ונהדרת.‬
‫וכשראש המדינה מפליג בה, מבחינה היסטורית,‬ ‫היא נקראת יאכטה.‬
‫אל תהיה חכמולוג, זה לא מתאים לך.‬
‫למה הפגישה הייתה קרירה?‬
‫לא אמרתי "קרירה", אלא "מתוחה".‬
‫למרות שהייתי שמחה לקרירות. חם כאן מדי.‬
‫משום שעמיתיי, ראשי הממשלות,‬
‫מנסחים כעת הצהרה לגינויה של ממשלת דרא"פ,‬ ‫והם רוצים שאחתום עליה.‬
‫אמרתי להם שלא אקבל נוסח עם המילה "סנקציות"‬ ‫ו…‬
‫הם התחילו…‬
‫להשתגע?‬
‫הם התעקשו שלא יסכימו לפחות מזה.‬
‫אז עכשיו נצטרך למצוא מילה ש…‬
‫עליה יסכימו כולם.‬
‫טוב, בהצלחה עם זה.‬
‫תודה, די.טי.‬
‫לא.‬
‫- הצעות -‬
‫היא דחתה כל אזכור של "הצעות".‬
‫אני נחושה לנצח בקרב הזה, סוני.‬
‫אני לא מרבה בקרבות,‬
‫אבל כשאני נלחמת, אני רוצה לנצח.‬ ‫-את תנצחי, גבירתי.‬
‫זכרי, אינך לבדך.‬
‫אנחנו 48 נגד אחת.‬
‫נחזור עם מילה אחרת.‬
‫"אמצעים"…‬
‫לא.‬
‫- אמצעים -‬
‫לא.‬
‫צר לי.‬
‫לא ל"אמצעים".‬
‫כן, אז נחזור עם "פעולות".‬
‫ואם זה ייכשל?‬
‫עדיין יש לנו את "שליטה".‬
‫כן, אני מתחילה לראות ששליטה היא העיקר כאן.‬
‫לא.‬
‫- הליכים -‬
‫לא.‬
‫תודה.‬
‫הם כנראה השתגעו. לא.‬
‫- צעדים, הרתעה, מגבלות -‬
‫בהחלט לא.‬
‫לא!‬
‫זה מגוחך.‬
‫אנו לא זקוקים כאן לפוליטיקאים חסרי תועלת…‬ ‫סליחה, סוני.‬
‫אלא לכותב.‬
‫איפה נוכל למצוא אחד?‬
‫…סנקציות…‬
‫…מגבלות…‬
‫…הליכים…‬
‫…אמצעים…‬
‫…הצעות…‬
‫…הגבלות…‬
‫…מחוות…‬
‫…כדאיות…‬
‫…סימנים…‬
‫כן, לדעתי נוכל לעבוד עם זה.‬
‫"סימנים"!‬
‫כן, היא הסכימה ל"סימנים".‬
‫ובין הסימנים שהסכימה להם,‬
‫נמצאות כמה סנקציות שלעולם לא הייתה שוקלת,‬ ‫לו הן היו נקראות "סנקציות".‬
‫תודה, מייקל. ומזל טוב.‬
‫ניצחנו?‬ ‫-בהחלט.‬
‫זה ניצחון לחבר העמים ולאנושות, ובעיקר, ‬ ‫ניצחון אישי עבורך.‬
‫גברת הברזל נכנסה לזירה עם המלכה, ונמסה.‬
‫- ראשת ממשלת הממלכה המאוחדת, מרגרט תאצ'ר -‬
‫יפה מאוד, מרגרט. ניצחון השכל הישר.‬
‫על מה אתה מדבר?‬
‫ראשי המדינות האחרים יעריכו את התפשרותך,‬ ‫אני בטוח.‬
‫יש סיבה מדוע לא הגעת לפסגה, ג'פרי.‬
‫אתה לא יודע ללכת עד הסוף.‬
‫…ומשפחתנו שוב מאוחדת סביב רעיון משותף.‬
‫אבל, גבירותיי ורבותיי, ראשית, ראשת הממשלה,‬ ‫מרגרט תאצ'ר.‬
‫ראשת הממשלה.‬ ‫-כן?‬
‫נאלצת לבצע ויתורים משמעותיים.‬
‫לא ראיתי כאלה.‬
‫חתמת על מסמך אותו הכינו 48 מדינות,‬
‫אשר התעמתו איתך.‬
‫נכון.‬
‫אבל השאלה היא,‬
‫האם אדם אחד הצטרף ל-48,‬
‫או שמא 48 הצטרפו לאחד?‬
‫כן, הסכמתי ל"סימנים".‬
‫אבל כידוע לך,‬
‫באמצעות תנועה קלה בלבד,‬
‫סימן יכול להצביע לכיוון אחר לחלוטין.‬
‫תודה.‬ ‫-ראשת הממשלה!‬
‫גברת תאצ'ר!‬ ‫-המזכיר הכללי,‬
‫אתה נושא הצהרה עכשיו?‬
‫באיזה מצב נותר חבר העמים?‬
‫זה מה שהיא אמרה?‬ ‫-כן, גבירתי.‬
‫לפני שהיא הלכה.‬ ‫-באמת?‬
‫מוכנים? בבקשה.‬
‫בבקשה. אנחנו מוכנים.‬
‫למקומות.‬
‫מושלם.‬
‫הביטו בי.‬
‫שלוש, שתיים, אחת…‬
‫- שחררו את מנדלה, שחררו את דרא"פ -‬
‫- לא לאפרטהייד -‬
‫- עצרו את האפרטהייד מייד -‬
‫כולם קוראים את זה. תגובות ראשונות הגיעו,‬
‫והן מעודדות מאוד, בינתיים.‬
‫טוב.‬
‫אבל… לא התקבלו הצעות?‬
‫עדיין לא.‬
‫אבל בין אם נפרסם את הספר הזה או לאו,‬
‫ברור מעבר לכל ספק שכתיבתך חדה, כובשת…‬
‫האם אעז לומר זאת?‬
‫אפילו מסחרית.‬
‫טוב, זו לא מילה גסה, מייקל.‬
‫אתה יודע לספר סיפור.‬
‫אני תוהה,‬
‫האם שקלת לכתוב מותחן פוליטי?‬
‫מה?‬
‫מאחורי הקלעים בוויטהול, וסטמינסטר, הארמון.‬
‫איש לא יוכל לכתוב זאת טוב ממך.‬
‫לא. אם האפוס הגדול ביותר שלי לא יספיק, ‬ ‫אפרוש.‬
‫תוכל לחשוף הכול באמצעות שם עט.‬
‫זו אפשרות.‬
‫אבל לצערי, אני טיפוס מיושן,‬
‫ולעולם לא אבגוד באמון שניתן בי,‬
‫או באלו שאני גאה לשרת.‬
‫הייתי מוכרחה לנסות. עברתי את הגבול?‬
‫לא עברת את הגבול.‬
‫פשוט שברת את ליבי בשקט.‬
‫האלימות גוברת בדרא"פ,‬
‫והמתח בין הממלכה המאוחדת ומדינות חבר העמים‬ ‫הגיע לנקודת שבירה.‬
‫סירובה של הגברת תאצ'ר לאשר סנקציות,‬
‫הפך לאשם המרכזי בקריסת משחקי חבר העמים…‬
‫פגישה טובה?‬
‫מעולה, תודה.‬ ‫-צר לי להעכיר את האווירה,‬
‫אבל "טודיי" עדכן אותנו שבעמוד השער בעיתון,‬
‫תפורסם כתבה הדנה במתחים ההולכים וגוברים‬ ‫בין ארמון בקינגהאם לבין רחוב דאונינג,‬
‫בעקבות המשבר האחרון בפסגת ראשי חבר העמים.‬
‫מה יש לאנשים האלה?‬
‫…ושהקשר בין שתי הנשים נמצא על סף פיצוץ.‬
‫החדשות הטובות הן שמדובר ב"טודיי",‬
‫אז נראה שלא תהיה לכתבה השפעה רבה.‬
‫החדשות הרעות הן,‬
‫שבמהרה, עיתונים גדולים ומשפיעים יותר,‬
‫יבינו שהנושא מצדיק ביקורת נוספת.‬
‫כך שלדעתי,‬
‫הגיע הזמן שהוד מלכותך תצא בהצהרה מקדימה.‬
‫איזו הצהרה?‬
‫הצהרת תמיכה,‬
‫ואולי, אעז לומר…‬
‫הבעת חיבה אישית לראשת הממשלה.‬
‫ביחס לעבודתה.‬
‫משהו שיחסל את הרכילות.‬
‫ואם איני מרוצה מעבודתה?‬
‫ואם, במקרה הזה,‬
‫אשמח שהכול ידעו שבאמת איני מרוצה?‬
‫שאני מודאגת באופן אישי מחוסר החמלה שלה.‬ ‫כידוע לכם,‬
‫אני לוקחת את אחריותי החוקתית ברצינות,‬ ‫ושומרת על שתיקה.‬
‫אבל לכולנו יש גבול.‬
‫אם קרע תקדימי בין ראשת המדינה לראשת הממשלה‬ ‫ייוודע לכול,‬
‫האם זה יהיה כל כך נורא?‬
‫טוב…‬
‫אם זו באמת כוונתך…‬
‫ולפרוטוקול, גבירתי, עליי לציין שזו טעות,‬ ‫בעיניי.‬
‫כזו שעשויה לגרום לנזק חמור ובלתי הפיך‬ ‫ליחסים בין ארמון בקינגהאם ורחוב דאונינג.‬
‫במקרה כזה, לא הייתי בוחר בעיתון "טודיי".‬
‫הייתי פונה למקום נכבד יותר,‬
‫מקום שמבין היטב את התקדים שבדבר,‬
‫כמו גם את חוקי המשחק.‬ ‫-טוב, אפשר להשאיר לך את העניין, מייקל?‬
‫אתה המומחה.‬
‫גבירתי.‬ ‫-גבירתי.‬
‫זה פזיז.‬
‫זה פזיז, מרטין, ובלתי אחראי.‬ ‫-אני מופתע כמוך.‬
‫זה נוגד את שיקולי המקצועי,‬
‫ואני רוצה לתעד את התנגדותי.‬
‫לתעד?‬
‫לתעד, מרטין.‬
‫זה תועד.‬
‫סיימון פרימן מה"סאנדיי טיימס" מחכה על הקו.‬
‫הוא צלצל שלוש פעמים.‬
‫הוא יצר קשר בנוגע לשמועות על "קרע עמוק‬ ‫ובלתי הפיך בין המלכה לגברת תאצ'ר."‬
‫בסדר גמור.‬
‫העבירי אותו.‬
‫שש וחמישים ארבע ליש"ט, אדוני.‬ ‫-שמור את העודף.‬
‫תודה.‬ ‫-ראשת הממשלה.‬
‫ערב טוב, ראשת הממשלה.‬ ‫-ערב טוב, ברנרד.‬
‫קיבלתי שיחת טלפון מהסאנדיי טיימס,‬
‫ונאמר לי כי תפורסם כתבה קשה מחר.‬
‫באיזה נושא?‬
‫בנושא חילוקי הדעות שהתפתחו בין ראשת המדינה‬ ‫לראשת הממשלה.‬
‫מה?‬
‫סאנדיי טיימס, מהדורה ראשונה!‬
‫בבקשה.‬
‫סאנדיי טיימס, מהדורה ראשונה!‬
‫ברנרד.‬ ‫-מייקל.‬
‫- המלכה מוטרדת מתאצ'ר ה"לא אכפתית" -‬
‫- המלכה האפריקנית מסוכסכת עם מספר 10 -‬
‫משבר חוקתי איים להתפרץ הבוקר,‬
‫כשהסאנדיי טיימס פירט אודות הקרע הסנסציוני‬ ‫בין ארמון בקינגהאם ורחוב דאונינג.‬
‫בכתבה זו,‬
‫הצפויה להעיב רבות על הקשר בין ראשת המדינה ‬ ‫לבין ראשי ממשלותיה, קשר לבבי באופן מסורתי,‬
‫נטען כי הגורם לקרע הוא ויכוח, לכאורה,‬
‫אשר התגלע סביב חוסר הסכמתה של הגברת תאצ'ר‬ ‫לנקיטת סנקציות כנגד האפרטהייד בדרא"פ…‬
‫אלוהים!‬
‫…המלכה הביעה את מורת רוחה מעמדה זו,‬
‫ובכך סטתה ממנהגה הוותיק,‬
‫אשר מנע ממנה להגיב בנושאים פוליטיים.‬
‫כרגע, בארמון בקינגהאם סירבו לאשר את הפרטים‬
‫ודובר הארמון סירב להגיב על כתבה, שכותרתה…‬
‫"המלכה האפריקנית מסוכסכת עם מספר 10.‬
‫"היה זה שבוע סוער בארמון בקינגהאם.‬
‫המלכה אליזבת השנייה,‬
‫דמות א-פוליטית ומלאת כוונות טובות,‬
‫נגררה לוויכוח חריף בנושא דרא"פ,‬
‫בשל העקשנות וחוסר הרגישות"…‬
‫…"של ראשת ממשלתה.‬
‫הרחק מדימויה כאשת כפר פשוטה"…‬
‫…"סבתא בשלהי גיל המעבר,‬
‫שנדמה שנושאי השיחה האהובים עליה הם כלבים‬ ‫וסוסים"…‬
‫…"היא הוכיחה שהיא גם לוחמת פוליטית קשוחה‬ ‫וערמומית,‬
‫המוכנה לקרוא תיגר על רחוב דאונינג"…‬
‫…"באם תיבחן."‬
‫באמת?‬
‫טוב, זה מה שכתוב.‬
‫אני מרגישה משהו בפעם הראשונה בחיי.‬
‫משהו שלא דמיינתי שארגיש.‬ ‫-מה זה?‬
‫ציפייה למפגש הבא בינינו.‬
‫הינה היא!‬ ‫-גברת תאצ'ר!‬
‫לכאן!‬
‫בארמון בקינגהאם המשיכו להכחיש את ההאשמות,‬ ‫אשר פורסמו בסאנדיי טיימס,‬
‫בנוגע לקרע בין המלכה ורחוב דאונינג.‬
‫מקורות בממשלה טענו כי מערכת היחסים הקדושה‬ ‫בין ראשת המדינה לבכירת שריה,‬
‫עלולה להתפרק.‬
‫ראשת הממשלה פה, גבירתי.‬
‫הוד מלכותך.‬
‫ראשת הממשלה.‬
‫לפני שהגעתי הנה היום,‬
‫בדקתי עם מזכיר הקבינט,‬
‫ומסתבר שבשבע שנות כהונתי בראשות הממשלה,‬
‫נפגשנו 164 פעמים,‬
‫ופגישותינו תמיד התנהלו באדיבות, ביעילות ‬ ‫ומתוך כבוד הדדי.‬
‫אם כך, הרי שצפוי היה שניתקל בקושי מבודד.‬
‫איזה קושי?‬
‫התרשמתי שהוד מלכותה נמנעה מלקיחת צד פוליטי‬ ‫באופן פומבי.‬
‫אני אכן נמנעת מזה.‬ ‫-אבל תמיד היה נהוג קוד שתיקה מחמיר,‬
‫בקשר שבין ראש המדינה לראשון שריו.‬
‫אם את מתכוונת לסאנדיי טיימס,‬
‫תמיד הצעתי לראשי ממשלתי שלא לקרוא עיתונים.‬ ‫-איני קוראת אותם, גבירתי.‬
‫הם אינם מבינים, מוציאים מהקשר,‬
‫ומציגים מצג שווא.‬
‫ואז כולם נסערים.‬ ‫-אבל מזכיר העיתונות שלי קורא בהם,‬
‫והוא מנהל קשרי עבודה עם כל עורכי העיתונים,‬
‫והעורך, במקרה הזה,‬
‫התחייב בפניו שמדובר במקורות ללא דופי.‬
‫"מקורבים למלכה."‬
‫קרובים בצורה חסרת תקדים.‬
‫ובכן, אני בטוחה שבקרוב תפורסם הבהרה.‬
‫בינתיים, שנדון בענייני השבוע?‬
‫אלא שאין לי הרבה זמן.‬
‫זה העניין, גבירתי.‬
‫העניין היחיד.‬
‫לדעתי, אנו רוחשות מספיק כבוד אישי זו לזו,‬
‫ונוכל לשאול את עצמנו שאלות גדולות יותר,‬
‫כאישה לאישה.‬
‫אנו בנות אותו גיל, אחרי הכול.‬
‫באמת?‬ ‫-רק שישה חודשים מפרידים בינינו.‬
‫ומי המבוגרת בינינו?‬
‫אני… גבירתי.‬
‫"לא אכפתית,‬
‫נוטה להתעמת ומרבה פלגנות."‬
‫כך תיארו אותי אותם מקורות המקורבים למלכה.‬
‫ראשת הממשלה…‬ ‫-תוארתי כחסרת חמלה.‬
‫ושממשלתי פגעה ברקמה החברתית במדינה זו‬ ‫וגרמה לה לנזק בלתי הפיך.‬
‫זו אחריותי, בזמן שנותר לי בתפקיד,‬
‫היא להניח לרגשנות‬
‫ולדאוג לאינטרסים של מדינה זו,‬
‫מתוך נקודת השקפה קרה של דוח מאזן.‬
‫ובזמן שאני מעריכה מאוד את חוש ההגינות שלך,‬
‫ואת חמלתך למי שלא שפר עליו גורלו כמונו…‬
‫את מעריכה זאת? באמת?‬
‫…בל נשכח שמבין שתינו,‬
‫אני היא שבאה מרחוב קטן בעיר חסרת חשיבות,‬
‫בת לאב שלא הוריש לי תואר או חבר עמים,‬
‫אלא רק עקשנות,‬
‫היגיון בריא ונחישות.‬
‫ואני לא זקוקה לרחמי איש, לנדבה או לחמלה.‬
‫אין דבר שיפגע בי יותר מזה.‬
‫מטרתי…‬
‫היא להפוך את המדינה הזו,‬
‫ממדינה התלויה באחרים, לכזו המסתמכת על עצמה‬
‫ואני חושבת שאני מצליחה בכך.‬
‫נאלצתי ללמוד לקחים קשים רבים כראשת המדינה.‬
‫הבריטים לומדים לדאוג לעצמם,‬
‫להתקדם,‬
‫ורק אז, אם יבחרו בכך,‬
‫לדאוג לשכניהם.‬
‫אחד מאותם לקחים…‬
‫איש לא היה זוכר את השומרוני הטוב,‬
‫אם היו לו רק כוונות טובות.‬
‫שכן את מבינה,‬
‫היה לו גם כסף.‬
‫…ואולי הלקח הקשה מכול,‬
‫הוא מחויבותי לתמוך בראשי ממשלתי,‬
‫בכל עמדה בה ינקטו,‬
‫אפילו בעמדתך בנוגע לסנקציות כנגד דרא"פ.‬
‫שאלתי היא,‬
‫בהתחשב בחוסר השפעת העניין על מצבך הפוליטי,‬
‫אך תוך שימת לב לחשיבות הדבר עבורי…‬
‫האם לא יכולת לתמוך בי פעם אחת?‬
‫עמיתיי, מנהיגי חבר העמים,‬
‫אשר אני מחשיבה רבים מהם לחבריי,‬
‫חשים כי בגדתי בהם בנושא החשוב להם ביותר.‬
‫ובכן, הם רק זקוקים לקרוא בסאנדיי טיימס.‬
‫זה יבהיר להם את עמדתך בצורה ברורה.‬
‫תראי, זמננו תם.‬
‫איך שהזמן רץ…‬
‫את ודאי מצפה לחתונתם מחר של הנסיך אנדרו‬
‫ושרה פרגוסון.‬ ‫-כן, כולנו מצפים לה.‬
‫הם נראים כזוג מוצלח.‬ ‫-כן, כך אנו חושבים.‬
‫בני, מארק, הודיע לאחרונה כי יתחתן בקרוב.‬
‫הבן המועדף עלייך? מגלה הארצות?‬
‫הוא אינו מגלה ארצות, גבירתי.‬
‫זו הייתה תקרית אחת.‬
‫הוא איש עסקים כיום.‬
‫במזרח התיכון, בעיקר.‬
‫ובדרום אפריקה.‬
‫כמובן.‬
‫הוד מלכותך.‬
‫תקשיב טוב, אין כאן סיפור.‬
‫אין שמץ של אמת בשמועות האלה.‬
‫המלכה ממשיכה לנהל קשר לבבי ומועיל‬ ‫עם ראשת הממשלה.‬
‫אנו בסאנדיי טיימס גורסים כי סיפור זה מאומת‬ ‫בידי מקור רם דרג בארמון. ‬
‫ואנו נמשיך בקו זה.‬
‫ואנו נכחיש זאת, ואתם תוצגו כטיפשים.‬ ‫-תחסוך ממני את ההרצאה.‬
‫אני מבין שזו חובתך לומר כך,‬
‫אבל שנינו יודעים שזו האמת,‬
‫וככל שתמשיך להכחיש זאת, תיראו אתם כטיפשים.‬
‫הלו? אוכל לרשום את פרטיך?‬
‫מה זה? אל תגיד לי שהחתן קיבל רגליים קרות.‬
‫לא. אנדרו ביקש שניפגש כולנו,‬
‫כדי שמישהו יסביר…‬ ‫-מה בשם אלוהים עובר על אימא שלנו?‬
‫חתונת דוכס יורק אמורה להיות אירוע משמעותי,‬ ‫בעל חשיבות לאומית ובין-לאומית.‬
‫ובמקום זאת,‬
‫הודות לחוסר ההיגיון המשווע של המלכה,‬
‫העיתונים אינם מסקרים את שרה ואותי,‬
‫אלא את המריבה של אימא עם ראשת הממשלה!‬
‫כן. הסאנדיי טיימס.‬
‫אתה מוכרח להודות שהיא יצרה בלגן שלם.‬ ‫-מה היא חשבה לה?‬
‫היא עשתה את מה שתמיד אמרה לי שלא לעשות.‬
‫היא פתחה את הפה והביעה דעה.‬
‫ועכשיו שוחטים אותה על כך.‬
‫איזה חוסר התחשבות מזעזע מצידה, לדעתי.‬ ‫-בחייך, אל תאשים את העיתונים,‬
‫הם לא רוצים לסקר חתונה של בן משפחה זניח,‬ ‫שלעולם לא יהיה מלך.‬
‫אאוץ'!‬
‫טוב, זו האמת, לא?‬
‫אתה הפכת לרביעי בסדר הירושה עכשיו, ‬ ‫וכשוויליאם יביא ילדים, וכשהם יביאו ילדים…‬
‫זניח.‬
‫שנלך?‬
‫הוא באמת אמר את זה?‬
‫ביום חתונתי?‬
‫זה בהחלט היה מסריח להפליא.‬
‫קשה לתאר שחתונה מלכותית תודח מראש החדשות‬ ‫לטובת נושא אחר.‬
‫אך המתח הגובר בין המלכה וגברת תאצ'ר,‬
‫מאיים להאפיל על הזוג הטרי.‬
‫המלכה טעתה טעות קשה בשיקול הדעת,‬
‫ועיתון הסאנדיי טיימס עשוי להוביל במהירות‬ ‫למשבר חוקתי חמור.‬
‫קשה לומר מה ניסו להשיג בארמון,‬
‫אבל העובדה היא שהם עוררו דוב מרבצו, וכרגע,‬ ‫נדמה שחסרה בארמון התבונה,‬
‫שתמנע מהם להיטרף. הסיפור הזה…‬
‫אוכל להפריע, גבירתי?‬
‫בהשלכה מצערת של סירובנו להתכחש לסיפור,‬
‫עורך הסאנדיי טיימס מאיים לתקוף בכל הכוח,‬
‫ובעוד שנוכל להמשיך בהכחשותינו,‬
‫לטעמי, אין הדבר משרת אותנו עוד,‬
‫ולדעתי, כדאי שניתן להם משהו.‬
‫מה?‬
‫שעיר לעזאזל.‬
‫כדי להסיט ממך את האשמה ולכבות את השריפה‬ ‫בהקדם האפשרי.‬
‫אנחנו צריכים לתת להם שם.‬
‫מרטין!‬
‫מייקל.‬
‫ה… מצב המחריף הזה,‬
‫בין ארמון בקינגהאם לרחוב דאונינג…‬
‫לא תוכל לומר שלא הזהרתי אותך.‬
‫לדעתי, ידוע לך שהמלכה שומרת על התחיבויותיה‬
‫וכמה היא מעריכה את הקשר הקרוב בין הבתים.‬
‫כמובן.‬
‫ו… כשהיא רואה את הקשר הזה…‬
‫ובכן, נפגע בצורה הזו,‬
‫כתוצאה מפעולותיך…‬
‫מה?‬
‫לא ניתן להכחיש שנקטת בצעדים בלתי מקצועיים.‬
‫מרטין, תפסיק.‬
‫פגעת ביושרת הארמון וביושרת המלכה בעצמה.‬ ‫-אנו מכירים זה את זה יותר מדי טוב.‬
‫זה טירוף.‬
‫אני מקווה שנוכל לסמוך עליך…‬
‫לעשות את הדבר הנכון.‬
‫כמובן.‬
‫- מקורבי המלכה ידעו על ההדלפות נגד תאצ'ר -‬
‫מייקל…‬
‫יש סיסמה אותה אימצו רבים מאבותיי.‬
‫סיסמה נעלה.‬
‫"אני משרת."‬
‫ארצה להתחייב כך כעת.‬
‫זה פשוט מאוד.‬
‫אני מכריזה קבל עם ועדה, שכל חיי,‬
‫יהיו אלה חיים ארוכים או קצרים,‬
‫יוקדשו לשירותכם…‬
‫ולשירות משפחת האימפריה הגדולה הזו,‬
‫אליה משתייכים כולנו.‬
‫יהא אלוהים עזרי בהגשמת שבועתי זו,‬
‫ומי ייתן שהאל יברך את כולכם,‬
‫המוכנים לחלוק שבועה זו.‬
‫- הארמון ממשיך להתעקש שהמלכה לא הביעה דעה‬ ‫או העבירה ביקורת כנגד מי מראשי ממשלתה -‬
‫- מייקל שיי הצליח ככותב מותחנים פוליטיים -‬
‫- ספריו הפכו לרבי-מכר -‬
‫- ב-1994, משטר האפרטהייד התמוטט -‬
‫- ונלסון מנדלה הפך לנשיא השחור הראשון ‬ ‫בדרא"פ -‬
‫- כשנשאל האם לסנקציות הייתה השפעה חיובית‬ ‫בהבאת משטר האפרטהייד לסיומו, הוא ענה: -‬
‫- "אין ספק" - ‬
‫תרגום כתוביות: גיא ברדך‬